text: 15 "Khuyakuywan juntʼasqa, sumaj poqoyniyoj." * Diospa yachaynin "khuyakuywan juntʼasqa" kasqanrayku, khuyakuyta rikuchinapuni tiyan. Bibliaqa, "khuyakuy" rimayta "sumaq poqoy[kunatawan]" khuska uqharin. Chaytaq sumaq, imaptinchus khuyakuyqa wakkunamanta llakikuspa, allinninkupaq tukuy imata ruwasqanchikwan rikuchiy niyta munan, chaykunaqa sumaq puquykunajina kanku. Juk libro nisqanmanjina khuyakuy rimayqa, "wakkuna ñakʼarisqankuta rikuspa, llakikuy yanaparinapaq tanqawasqanchikta" niyta munan. Chayrayku Diosqa, yachayninta mana rumi sunquwanchu, nitaq may yachayniyuq kasqanmanjinachu, manaqa munakuywan, kʼacha kaywan ima rikuchin. ¿Imaynatataq khuyakuywan juntʼa kasqanchikta rikuchisunman?